Заявка на участие во II туре олимпиады «Молодой критик» школьников по башкирской литературе

|  |  |
| --- | --- |
| ФИО участника (полностью ) | Сафуанова Айлина Аксановна |
| Класс | 8 |
| Тема научного проекта | Сәғит Агиштың «Эш самауырҙа түгел» хикәйәһенә сәйәхәт |
| Почтовый адрес, индекс участника | aylina.safuanova@mail.ru |
| ФИО научного руководителя (полностью) | Юмагужина Нурсиля Фатиховна |
| e-mail научного руководителя | yumaguzhinan@mail.ru |
| Контактный телефон научного руководителя | 8 962 529 03 09 |
| Наименование ОУ (полное и сокращенное название согласно Уставу ОУ)  Телефон руководителя ОУ | Муниципальное общеобразовательное бюджетное учреждение основная общеобразовательная школа села Уткалево Белорецкого района МОБУ ООШ с.Уткалево  78-1-45 |

Үткәл тѳп дѳйѳм белем биреү мәктәбе

Сәғит Агиштың «Эш самауырҙа түгел» хикәйәһенә сәйәхәт

Үтәне: 8-се класс уҡыусыһы

Сафуанова Айлина

Етәксеһе: башҡорт теле һәм

әҙәбиәте уҡытыусыһы

Йомағужина Нурсилә Фәтих ҡыҙы

Үткәл-2016

“Шоңҡар” журналының 2016 йылдағы 1-се һанында сыҡҡан Сәғит Агиштың “Эш самауырҙа тугел” тигән хикәйәһен уҡып сыҡҡас, Хөршиҙә инәйҙең куңел кисерештәрен аңларға тырыштым.

Төп геройҙар – Хөршиҙә инәй, улы Яппар һәм килене.

Хөршиҙә инәй минең куҙ алдыма ябай ғына, эскерһеҙ, саф, изге куңелле, эшһөйәр, тик ултырып сыҙамаған, аҡыллы ҡарсыҡ булып килеп баҫты. Әйтерһең дә, уның бөтә булмышынан аҡ нур ағыла. Шул уҡ ваҡытта балаларға бер ҡатлыраҡ итеп һүрәтләнеүе лә уға бер йәм генә өҫтәй. Быны беҙ әҫәрҙең башында уҡ осратабыҙ. Тынлыҡта аптырап ултырған Хөршиҙә әбейҙе телефон шылтырауы һиҫкәндереп ебәрә. Ул, телефондан һөйләшә белмәгәнлектән, курше ҡарсыҡты саҡыра. Таныш булмаған ҡарсыҡ алдында ҡойолоп төшмәй, ипле генә итеп үҙенең ауыл советында бер нисә тапҡыр телефон кургәне бар икәнен һөйләп ала.

Хөршиҙә әбей - ауыл ҡарсығы. Балаларын уҡытып, ҙур кеше итә, улдары икеһе лә ҡалала ҙур урында эшләй. Балаларына ла ул яҡшы тәрбиә биргән. Икеһе лә әсәләрен хөрмәт итеп, хаттар яҙып, күстәнәстәр ебәреп, үҙҙәренә саҡырып торалар.Йәше алтмышҡа еткән әсәләрен, ҡәҙер, хөрмәт курһәтергә теләп, Яппар улы үҙенә алып ҡайта.Улы менән килене ҡарсыҡ өсөн өлтөрәп торалар, асыҡ йөҙ менән ҡарайҙар , татлы һүҙҙәрен йәлләмәйҙәр.

Әммә,ни тиклем генә ҡәҙер- хөрмәттә йәшәмәһен, Хөршиҙә әбейҙең куңеле, һәр ваҡыт үҙенең тыуған ауылында була. Көнө буйы ике бүлмәле ҙур фатирҙа ултырғанлыҡтан, уға бигерәк тә ауыр. Сөнки уйҙары ауылға, үҙенең бәләкәй генә өйөнә ҡайтып китә.

Тыуған йортондағы һәр әйбере, һәр эше куҙ алдына баҫа: бына уҡытыусы Хәҙисә ишеккә йоҙаҡ һалып, эшенә киткәндер, бесәйе лә Хөршиҙә кеуек үҙенә урын тапмай йөрөйҙөр, йә ҡаҙан янында йоҡлап ята торғандыр, ауылда ла шулай ҡарҙар яуалыр.

Әлбиттә, улы менән килене ҡарсыҡтың күңелһеҙләнеуен һиҙәләр, эштән ҡа йтҡас та мөмкин тиклем уның күңелен табырға тырышалар. Йә альбомдан рәсемдәр ҡарайҙар, йә Хөршиҙә инәйҙән Яппарҙың бәләкәй сағындағы мажалараларын һөйләүҙе һорайҙар, театрға ла алып йөрөйҙәр. Ҡарсыҡ уларҙың быны юрыймы, әллә ысын күңелдән эшләйҙәрме - төшөнә алмай. Нисек булһа ла, балаларҙы яуапһыҙ ҡалдырмай.

Хөршиҙә әбейҙең ҡалаға килгәненә ун көн дә булып китә.Хәҙер инде ул көндөҙ генә тугел, кистәрен дә яңғыҙ ҡала. Балалары йә йыйылыш, йә түңәрәк тип сығып китәләр. Был ваҡытта ҡарсыҡҡа бигерәк тә ҡыйын. Ул үҙенә эш тә эҙләп ҡарай. Шулай бер көн килененең һүтелгән юбка итәген тегеп ҡуя. Ә инде уның үҙенең фасоны шулай икәнен белгәс, мәғәнәһеҙ эш эшләүенә эсе янды.

Көндәр үткән һайын, тыуған ауыл, тыуған йорт нығыраҡ һағындыра бара. Бер көн килене эшкә киткәс, ҡарсыҡ улынан уҡытыусы Хәҙисәгә ентекләп хат яҙҙыра. Хатында ул самауыр сәйе эскеһе килеүе тураһында ла хәбәр итә. Яппар ошо хат юлдарын яҙғас, әсәһенең нисектер етемһерәп, бойоғоп, иҙелгән төҫлө кеүек булып китеүен тоя. Һәм әсәһенә бер самауыр алып бирергә тип ҡарар итә.

Әммә ҡарсыҡтың күңелһеҙләнеүен самауыр ғына ҡайтара алманы. Киске әңгәмә ваҡытында Хөршиҙә әбей балаларынан ауылға ҡайтарыуҙарын һорай. Аҡыллы ғына итеп үҙенең ҡарарын да аңлатып ҡуя. Ул эшкә өйрәнгән, үҙенә етерлек өй эше лә, колхоз эше лә бар. Ә инде ауылға алып ҡайтырға тип егелгән ат килеп туҡтағас, ҡарсыҡтың балалар кеүек ҡыуаныуының иге-сиге булмай. Йылылыҡ менән солғап алған балаларынан айырылыуы ҡыйын булһа ла, уның тыуған ауылына ҡайтыу теләге көслө ине.

Был хикәйәлә ауылда тормош көткән һәм ҡала еренә ерегеп китә атмаған герой менән танышабыҙ. Ысынлап та, тыуған ер - ул һәр кемгә алтын бишек. Яҙмыш елдәре кемдәрҙе генә ҡайҙарҙа йөрөтмәй, оло кешене лә, йәш кешене лә айырып тормай. Кемдер ирекһеҙҙән тыуған йортон ташлай, кемдер инде еңел тормош эҙләп, ауырлыҡтарҙан ҡурҡып, ҡала еренә китеүҙе хуп күрә. Әммә был осраҡта беҙ икенсе күренеште күрәбеҙ: балаларҙың үҙҙәрен тәрбиәләп үҫтергән, уҡытҡан, һөнәрле, абруйлы иткән ата-әсәләрен ҡайғыртыу, уларға олоғайған көндәрендә ҡәҙер-хөрмәт күрһәтеү. Әҫәр аҙағында балалар һәм әсәй кеше ике төрлө ғазап кисерәләр. Балалары әсәләрен үҙ яндарында ҡалдырырға көс таба алмағанға, ә әсә балаларының күңел йылыһын кире ҡаҡҡанға. Балалары бит ул төйөндө үҙҙәре яһанылар, тик улар уны яратмағанға тугел, киреһенсә, яҡын күргәнгә, әсә иткәнгә күрә эшләнеләр. Уның иркен, ирекле тормошонан алып китеп , иркен бүлмәгә бикләп ҡуйҙылар. Быға асыуланырға мөмкинме, улар бит уны хөрмәт итеп , әсәгә булырға тейеш ҡәҙер итеп ҡарайҙар.

Әҫәрҙә күтәрелгән проблемалар бөгөн дә актуаль, сөнки атай-әсәйҙәргә булған хөрмәтте, һөйөүҙе бер ҡасан да оноторға ярамай, оҙаҡ йылдар үҙ тыуған тупрағына ерегеп йәшәгән оло кешене ана шул ерлегенән айырыу мөмкин түгел. Ауыл кешеһенең ер кешеһе, эшһөйәр, тауыҡ сүпләһә лә бөтмәҫ эше булыуын, әммә шунда йәбешеп ятыуын был хикәйәлә лә күрәбеҙ.Тағы ла тик ауыл кешеләренең генә шулай ябай, изге,саф күңелле икәнен дә онотмайыҡ.

Хикәйәнең исеме йөкмәткеһенә тап килә, сөнки Яппарҙың һатып алған самауыры ла Хөршиҙә ҡарсыҡтың ауылға булған һөйөүен, тыуған еренә тартылыуын баҫа алмай. Минең күҙ алдыма Хөршиҙә әбей ысын ауыл кешеһе, ауыл тупрағынан һут алып, ауыл ерендә тамыр йәйеп нығынған имән ағасы кеүек килеп баҫты. Ул колхоз эшендә үҙенә ял алып, ауыл һауаһын һулап, йәм таба, йәшәүҙе, тормошто ярата.

Әҫәрҙең төп идеяһы “Ауылы башҡаның һыуы башҡа”, тип уйлайым.

Хикәйә ябай телдә, аңлайышлы, ыҡсым яҙылған. Күберәк ябай һөйләмдәр ҡулланылған. Төрлө һүрәтләү саралары, мәҫәлән, сағыштырыуҙар: ”Һеҙҙәге телефон бигерәк ҡыҙыҡ икән шул. Беҙҙең ауылдағыһы икенсе төрлө, сәғәт кеүек, тегеү машинаһының ҡапҡасы төҫлө һары таҡтанан ғына яһалған”, “иҙелгән төҫлө күренде”, “был хатты һалыу бик ҙур эш төҫлө булып, ҡарсыҡты ҡыуандырып торғайны”.

Нығынған һүҙбәйләнештәр: эс бошоу, асыҡ йөҙ, татлы һүҙ, йөрәге тынғыһыҙ, юҡҡа этләнәһең, баш ватыу, тормошҡа ашыу, эсе янды.

Әҫәр юғары класс уҡыусылары, урта һәм оло йәш быуын китап һөйөүселәр өсөн тәғәйенләнгән. Бөгөн дә үҙенең күп уҡыусыларын тапҡандыр.

Беҙҙе ул тыуған ауылыңды онотмаҫҡа, атай-әсәйҙәрҙе хөрмәтләргә, ҡәҙер күрһәтергә өйрәтә. Әҫәр бик актуаль, миңә ныҡ оҡшаны.